Jorun Marie Kvernberg

Jorun Marie Rypdal Kvernberg (født 10. juli 1979) er en norsk folkemusiker og komponist/arrangør med norsk folkemusikk som hovedfelt og hardingfele og fele som hovedinstrument. Hun er kjent fra flere plateutgivelser med folkemusikk.

Hun er fra Fræna i Romsdal, søster til jazzfiolinisten Ola Kvernberg og barnebarn til spelemannen og folkemusikkomponisten Peter L. Rypdal. Jorun Marie Kvernberg har tatt kandidatstudiet i utøvende folkemusikk ved Norges musikkhøgskole i tiden 1999–2003. Kvernberg har også praktisk-pedagogisk utdanning fra samme institusjon.

Kvernberg livnærer seg som frilans folkemusiker. I 2006 gav hun ut sin soloplate, Album, på plateselskapet ta:lik og i 2013 kom Tidens Løsen sammen med trekkspiller Øyvind Sandum. Som solist er det folkemusikken fra Møre og Romsdal som står i høysetet. Kvernberg har siden 2000 spilt i gruppene Tindra og Majorstuen som begge har flere albumutgivelser. I tillegg spiller hun i duo og ensemble med Gabriel Fliflet og i Kviven duo med Britt Pernille Frøholm. 

I 2018 startet hun prosjektet «På geitevis» sammen med folkesanger Unni Boksasp, tubaist Daniel Herskedal og pianist Dag-Filip Roaldsnes. De har nå bandet «Perleskum» sammen, som presenterer nye tonesettinger av dikt skrevet av Aasmund Olavsson Vinje. Her er Kvernberg prosjektleder og komponist. Ensemblet platedebuterer mars 2020.

Kvernberg har tidligere spilt med gruppene Bruvoll/Halvorsen, Camilla Granlien Band og Unni Boksasp Ensemble.

Kvernberg har turnert verden over og mottatt Spellemannprisen to ganger, med Majorstuen for debutplata og med Unni Boksasp Ensemble for Keramello. For 2009-2010 hadde hun Statens Kunstnerstipend.

Premier/utmerkelser 
 2013: Vinner av Folkelarmprisen for Kvite fuglar med Unni Boksasp Ensemble
 2013: Nominert til Folkelarmprisen for Tidens Løsen med Øyvind Sandum
 2012: Vinner av Gnist Mørestipend fra Sparebanken Møre
 2010: Vinner av Folkelarmprisen for plata Keramello i kategorien tradisjonell, med Unni Boksasp Ensemble
 2010: Vinner av Spellemannprisen for plata Keramello med Unni Boksasp Ensemble
 2010: Vinner av soloklasse fele/hardingfele – Landsfestivalen for gamaldans.
 2008: Beste Dansespel – Landskappleiken 2008 (solo)
 2007: Vinner av Vestlandskappleiken, åpen klasse (solo)
 2007: Nominert til Folkelarmprisen for solocd ”Album” i to klasser
 2007: Vinner av Folkelarmprisen for cd Bruvoll-Halvorsen/ ”Trillar for to” i klassen Nyskapande
 2007: Nominert til Spellemannprisen for Majorstuen/Juledrøm og Tindra/Lukkeleg vaking
 2007: Finalist i lanseringsprogrammet INTROfolk07 (solo)
 2005: Vinner av TONOs Edvard-prisen, den første innen folkemusikksjangeren.
 2005: Vinner av lanseringsprogrammet INTROfolk05 (Majorstuen)
 2005: Vinner av Kvartsprisen 2005 (Tindra)
 2004: Vinner av soloklasse, Landsfestivalen for gamaldans.
 2004: Vinner av Spellemannprisen 2003, folkemusikklassen (Majorstuen)
 2003: Tildelt Øivind Berghs Minnepris 2003

Diskografi 
Tytebæret (ta:lik, 2020), med Perleskum
Skrible (MFC, 2017), med Majorstuen (band)
Syngjaren (Grappa/Heilo 2016), div. artister
Kvitre (MFC, 2015), med Majorstuen (band)
 Kvite fuglar (UBE, 2013), med Unni Boksasp Ensemble
 Tidens Løsen (Ta:lik, 2013), med Øyvind Sandum
 Valseria (Etnisk Musikklubb, 2013), med Gabriel Fliflet
 Live in Concert (MFC, 2012) med Majorstuen (band)
 Les Boréales compilation (Buda Musique, FR) med Majorstuen (band) 
 Live in Førde (Ta:lik og NRK, 2011) Tindra og Kroke
 Moder Norge (Ta:lik, 2011) med Tindra 
 Keramello (Øra Musikk, 2010), Unni Boksasp Ensemble
 Skir (MFC, 2010), Majorstuen (band).
 Den kvite hjorten (Ta:lik, 2009), og Helge Jordal
 Songar frå Havdal (ta:lik, 2007), Unni Boksasp 
 Jarnnetter (ta:lik 2007), Camilla Granlien Band
 Trillar for to (Grappa, 2007), Bruvoll/Halvorsen
 Album (Ta:lik, 2006).  Slåtter fra Møre og Romsdal.
 Juledrøm (MFC, 2006), Majorstuen (band).
 Lukkeleg vaking (Ta:lik, 2006), Tindra.
 Majorstuen (2L, 2002), Majorstuen (band).
 Jorun jogga (MFC, 2004), Majorstuen (band).

Medvirker på
 Mot nye høyder (Tylden og co, 2007), Bjørns Orkester
 Home Sweet Home (Odeon/EMI, 2005), Liv Marit Wedvik
 Inger Lise (Master Music, 2001), Inger Lise Rypdal
 Klassisk Kalvik (Daworks, 2002), Finn Kalvik

Referanser

Eksterne lenker 
 

Norske fiolinister
Norske folkemusikere
Personer fra Fræna kommune
Fødsler i 1979